Josie Natori

Si Josie Natori, (pinangaki na Josefina Almeda Cruz) sarong Pilipino-Amerikanang tagadesinyo nin moda asin CEO na tagamukna kan The Natori Company. Nagsirbe si Natori bilang komisyuner nin  White House Conference kan saradit na negosyo. Kan Marso 2007, natawan siya nin onra na  Order of Lakandula, saro sa pinakahalangkaw na onra sibil sa Pilipinas.  Kan Abril  2007, nakaresibe si Natori nin "Peopling of America" Award hale sa Statue of Liberty - Ellis Island Foundation. Pirmi niyang sinasabi na an saiyang pilosopiya sa negosyo nakabase sa "East-West mix" nin kultura asin desinyo.

Kaamayan kan saiyang buhay 
Si Josefina Almeda Cruz  pinangaki sa Pilipinas kan 1947. An saiyang ina iyo si  Angelita Almeda, tugang ni Fredesvinda Almeda. Parehas nakapangagom nin darakulang negosyante. An saiyang ina napangagom na si Felipe Cruz, na igwang saro sa pinakadakulang kompanya sa industriya. Pinadakula siya sa burunyog na pamilya, saro sa anom na magturugang. An saiyang hilig iyo an pagtugtog nin piano asin nagganap ini nin solo kaiba an  Manila Philharmonic Orchestra sa edad na 9.  Nakanood na siya magnegosyo kan siya huben pa; an saiyang lola igwa man nin mga negosyo kaiba na an botika.

Edukasyon asin Paglipat sa America 
Naglipat si Natori sa United States kan 1964 para magklase sa Manhattanville College, kun saen nagkua siyang kurso sa ekonomiya, asin nag-enrol sa Fordham University.Siya naging mamamayan kan  1974. Sinabi ni Natori: "There is no better place in the world for an immigrant to succeed than in the U.S. Follow your dream and make it happen."

Karera 
Matapos makagradwae, nagkua siya nin position sa corporate finance bilang empleyado sa  stock brokerage firm asin investment bank sa Bache & Co., na kun saen nagbalik siya sa Manila para magbukas nin opisina duman. kan siya 21, siya an assistant manager kan opisina nin duwang taon. Kan magsara ini nagbalik si Natori sa New York asin nagtrabaho sa  Merrill Lynch, kun saen siya naging enot na babaying Bise Presidente nin corporate finance.  Sa Wall Street niya nabisto an saiyang agom na si Ken Natori,na sarong Managing Director kan Shearson Lehman. An duwa kinasal kan 1972. Kan 1974, si Natori naging United States citizen.

Paglipat sa Karera nin Moda 
Si Natori naglipat hale sa Wall Street hanggang sa karera nin moda kan 1977, matapos ikonsiderar an iba pang negosyo arog kan pagbukas nin franchise McDonald, pagkakaigwang antique furniture.  Nagtutok siya sa moda kan an sarong parabakal saBloomingdale's nagtaong suhestiyon na labaan an blusa na pinadara saiya hali sa Pilipinas.

Mga Onra 
Kan Oktobre 3, 2008, tinawan nin onra kan Bank of the Philippine Islands direktor na si  Zobel de Ayala asin Labor Secretary Marianito Roque si Natori nin  2008 BPInoy Award sa Makati Shangri-La Hotel. Kan 2007, sinilebrar ni Natori an ika-30 na taon bilang CEO kan The Natori Company. Nakaresibe mn siya nin Galleon Award hale ki  Corazon Aquino kan 1998.

Miyembro man siya nin Council of Fashion Designers of America

Mga toltolan

Panluwas na takod 

 Natori Company Official Website
 Instagram
 Natori Inside Blog 
 YouTube
 FIT Talks oral history interview with Josie Natori, recorded on June, 2017